**Arttu Ilomäki** (s. 12. kesäkuuta 1991 Tampere) on suomalainen jääkiekkoilija ja maailmanmestari, joka pelaa SM-liigajoukkue KooKoossa. Hän on pelipaikaltaan keskushyökkääjä, mutta Ilomäki osaa pelata myös laidassa. Hän laukoo oikealta.

Ura
---

### Seuraura

Ilomäki on Tampereen Ilveksen kasvatti. Hän jakoi kaudella 2006–2007 C-nuorten SM-karsinnoissa 13 syöttöpisteellään joukkueensa sisäisen syöttöpörssin voiton Joonas Liimataisen kanssa. Kesken B-juniorikauden 2007–2008 Ilveksessä vähälle peliajalle jäänyt Ilomäki siirtyi Tapparaan. Toisella B-juniorikaudellaan 2008–2009 hän oli runkosarjassa tehoilla 10+19=29 joukkueen paras pistemies ja syöttäjä. Kaudella 2010–2011 Ilomäki oli Tapparan A-nuorten paras pistemies, maalintekijä ja syöttäjä tehoilla 20+24=44. Hän pelasi kauden aikana myös kaksi ensimmäistä SM-liigaotteluaan. Ilomäki teki liigadebyyttinsä 5. maaliskuuta 2011 kotona JYPiä vastaan. Hän sai ottelussa jääaikaa 7.42 minuuttia.

Kaudella 2011–2012 Ilomäki voitti taas Tapparan A-nuorten sisäisen piste-, maali- ja syöttöpörssin. Hän sijoittui koko A-nuorten SM-liigan pistepörssissä neljänneksi ja valittiin kauden päätteeksi tähdistökentälliseen. Hän pelasi myös Tapparan edustusmiehistössä yhden ottelun European Trophy -turnauksessa. Ilomäki pelasi syyskaudella vain yhden SM-liigaottelun, mutta kevätkaudella hän nousi näyttävästi Tapparan liigajoukkueeseen, kun Ilomäki korvasi sairastelleen Aleksander Barkovin. Hän teki liigauransa avausmaalin 18. helmikuuta 2012 vieraissa Kalevan Palloa vastaan ja sai lisäksi kaksi syöttöpistettä. Hänet palkittiin *Ilta-Sanomien* yhden tähden tähtipelaajana. Ilomäki pelasi kauden aikana yhteensä 14 SM-liigaottelua tehopistein 4+7=11. Hän pelasi miesten pelejä myös neljän ottelun verran lainalla Mestis-joukkue Lempäälän Kisassa.

Ilomäki jätti Tapparan keväällä 2012 ja teki kaksivuotisen sopimuksen Rauman Lukon kanssa. Yhtenä tekijänä hänen seuravalintansa kanssa oli myös Tapparasta Lukon päävalmentajaksi siirtynyt Risto Dufva. Tällä kertaa Ilomäki ei kuitenkaan vastannut Dufvan alaisuudessakaan häneen kohdistuneisiin, eikä onnistunut vakiinnuttamaan paikkaansa SM-liigatasolla. Ilomäen varsinainen tulokaskausi liigassa toi 46 runkosarja- ja kolmessa playoff-ottelussa tehot 2+6=8.

Ilomäki ei jatkanut Lukossa enää toista sopimuskauttaan 2013–2014, vaan hän palasi vuoden mittaisella sopimuksella Tapparaan. Ilomäki pelasi Tapparassa kauden aikana 18 runkosarja- ja seitsemän ET-ottelua. Suurin osa hänen kaudestaan kului kuitenkin lainalla LeKissä, jonka paras syöttäjä ja toiseksi paras pistemies Lassi Mattilan jälkeen Ilomäki oli tehtyään 25 runkosarjaottelussa tehot 12+24=36. Hänen teholukemansa +9 oli joukkueen yli kolmasosan kaudesta pelanneista pelaajista paras. Marraskuussa 2013 Tappara vuokrasi Ilomäen toistaiseksi voimassa olleella sopimuksella Kalevan Palloon. Hän vietti joukkueessa kahdeksan ottelua, jonka jälkeen Ilomäki palasi Tapparaan. Helmikuussa 2013 seuran uutisoitiin tehneen hänen kanssaan 1+1-vuotinen jatkosopimuksen, mutta samalla lainaavan Ilomäen kevääseen 2015 asti kattavalla sopimuksella KalPaan. KalPa vuorostaan vuokrasi Jukka Voutilaisen loppukaudeksi Tapparaan. Ilomäki pelasi SM-liigan viimeiseksi jääneessä KalPassa loppukauden vaihtelevin ottein varsin isossa roolissa. Yhteensä hän teki SM-liigassa kauden aikana 39 runkosarjaottelussa tehot 5+8=13.

Toukokuussa 2015 Tappara käytti Ilomäen sopimuksessa olleen option ja hän palasi joukkueeseen kaudeksi 2015–2016. Ilomäki teki liigauransa ensimmäisen kypärätempun 7. tammikuuta 2016 Espoo Bluesia vastaan. Hänen ensimmäinen osumansa jäi Tapparan 4–1-voittoon päättyneen ottelun voittomaaliksi. Hannu Oksanen ja Jari Lindgren valitsivat Ilomäen ottelun Alumnien tähtien ykköstähdeksi. Hän teki runkosarjassa kaikkiaan tehot 15+18=33, mutta Ilomäki ei kuitenkaan onnistunut maalinteossa 26 viimeisessä ottelussaan. Hän voitti kauden päätteeksi Suomen-mestaruuden. Mestarien liigassa Ilomäki voitti Tapparan sisäisen tehotilaston lukemalla +5. Toukokuussa 2016 hän teki seuran kanssa kaksivuotisen jatkosopimuksen.

Kausi 2016–2017 Ilomäellä alkoi vaisusti. Hän teki Tapparassa 23 runkosarjaottelussa tehot 2+5=7. Ilomäki lopulta pettyi rooliinsa ja palasi joulukuussa 2016 loppukauden sopimuksella Kalevan Pallon riveihin. Hän teki liigauransa ensimmäisen playoff-maalin varsin hyvään paikkaan seitsemännessä puolivälieräottelussa 15. huhtikuuta 2017 JYPiä vastaan. Ilomäen osuma jäi KalPan 5–1-voittoon päättyneen ottelun voittomaaliksi ja joukkue eteni tämän myötä finaaleihin. Jari Pulliainen valitsi hänet ottelun Alumnien tähtien kolmostähdeksi. Ilomäki voitti kauden päätteeksi SM-hopeaa.

Ilomäki palasi kaudeksi 2017–2018 1+1-vuotisella sopimuksella Rauman Lukkoon. Joukkuetta siirtyi myös valmentamaan hänelle KalPasta tuttu Pekka Virta. Ilomäki oli tehoilla 13+24=37 Lukon paras pistemies ja syöttäjä. Hän jakoi myös joukkueen sisäisen tehotilaston voiton Rony Ahosen kanssa lukemalla +12. Huhtikuussa 2018 Lukko käytti Ilomäen sopimuksessa olleen option ja teki vuoden mittaisen jatkosopimuksen hänen kanssaan. Kaudeksi 2018–2019 Ilomäki nimettiin joukkueen varakapteeniksi. Hän teki SM-liigan yhden kauden piste-ennätyksensä tehoilla 13+32=45, joilla Ilomäki oli Lukon toiseksi paras pistemies Justin Danforthin jälkeen. Pudotuspeleissä hän oli tehoilla 3+3=6 joukkueen paras pistemies ja Ilomäki jakoi Lukon sisäisen maalipörssin voiton Janne Keräsen kanssa.

Kaudeksi 2019–2020 Ilomäki siirtyi kaksivuotisella sopimuksella Ruotsin SHL-liigan Luleå HF:ään. Mestarien liigan toisessa neljännesvälieräottelussa 19. marraskuuta 2019 sveitsiläistä SC Berniä vastaan hän onnistui tekemään kypärätempun. Ilomäen kaksi jälkimmäistä osumaa syntyi ylivoimalla ja niistä ensimmäinen jäi Luulajan 4–2-voittoon päättyneen ottelun voittomaaliksi. Joukkue eteni CHL:n puolivälieriin yhteismaalein 7–2. Kesken kauden 2020–2021, helmikuussa 2021 Ilomäki siirtyi kevääseen 2022 asti ulottuvalla sopimuksella HV71:een. Joukkueen kausi päättyi kuitenkin putoamiseen HockeyAllsvenskaniin, jonka myötä hänen sopimuksensa purettiin kauden jälkeen huhtikuussa 2021.

Ilomäki palasi kaudeksi 2021–2022 vuoden mittaisella sopimuksella Lukkoon. Joukkueen valmennusjohto nimesi hänet Lukon varakapteeniksi. Ilomäki oli tehoilla 12+31=43 joukkueen paras syöttäjä ja hän jakoi sisäisen pistepörssin voiton Vili Saarijärven kanssa. He jakoivat koko SM-liigan pistepörssin yhdeksännen sijan HIFK:n Eetu Koivistoisen ja Tapparan Kristian Kuuselan kanssa. Mestarien liigassa hän jakoi Lukon sisäisen tehotilaston voiton Scott Pooleyn kanssa lukemalla +6.

Kaudeksi 2022–2023 Ilomäki siirtyi vuoden mittaisella sopimuksella Turun Palloseuraan. Hän voitti joukkueen sisäisen piste- ja syöttöpörssin tehoilla 11+18=29. Mestarien liigassa Ilomäki oli tehoilla 1+4=5 TPS:n paras syöttäjä ja hän jakoi sisäisen pistepörssin voiton Teemu Kivihalmeen kanssa. Kaudeksi 2023–2024 Ilomäki siirtyi vuoden mittaisella sopimuksella KooKoohon. Hän oli tehoilla 17+27=44 joukkueen kolmanneksi paras pistemies. Ilomäen kauteen mahtui hänen omien sanojensa mukaan kuitenkin koronavirustartunta, influenssa, nenävamma ja käsivamma.

### Maajoukkueura

Ilomäki edusti Suomea MM-kilpailuissa vuonna 2019, jolloin hän voitti maailmanmestaruuden. Pelaamissaan viidessä ottelussa hän teki ja syötti yhden maalin. Yhteensä Ilomäki on pelannut 20 A-maaottelua tehopistein 4+7=11. Hän teki A-maajoukkuedebyyttinsä Nordic Cupissa 11. huhtikuuta 2019 Aalborgissa Tanskaa vastaan. Ilomäki merkittiin Suomen kakkossentteriksi laidoilleen Veli-Matti Savinainen ja Sakari Manninen. Hän sai ottelussa syöttöpisteen Mannisen tekemään Suomen 0–1-voittomaaliin. Ilomäki avasi maalitilinsä A-maajoukkueessa heti kahdella osumalla teki peräti neljä tehopistettä neljännessä ottelussaan 19. huhtikuuta 2019 Kokkolassa Norjaa vastaan. Hänen ensimmäinen maalinsa syntyi ylivoimalla ja se jäi Suomen 7–0-voittoon päättyneen ottelun ratkaisumaaliksi. Ilomäki keräsi ottelussa myös kaksi syöttöpistettä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | Tappara | A-SM | 41 | 6 | 15 | 21 | 28 | – | – | – | – | – |
| 2010–2011 | Tappara | A-SM | 35 | 20 | 24 | 44 | 52 | – | – | – | – | – |
|  | Tappara | SM-liiga | 2 | 0 | 1 | 1 | 0 | – | – | – | – | – |
| 2011–2012 | Tappara | A-SM | 41 | 21 | 34 | 55 | 36 | – | – | – | – | – | Ykköstähdistö |
|  | Tappara | SM-liiga | 14 | 4 | 7 | 11 | 0 | – | – | – | – | – |
|  | LeKi | Mestis | 4 | 0 | 2 | 2 | 2 | – | – | – | – | – |
| 2012–2013 | Lukko | SM-liiga | 46 | 2 | 6 | 8 | 8 | 3 | 0 | 0 | 0 | 0 |
| 2013–2014 | Tappara | SM-liiga | 18 | 1 | 1 | 2 | 2 | – | – | – | – | – |
|  | LeKi | Mestis | 25 | 12 | 24 | 36 | 6 | – | – | – | – | – |
|  | KalPa | SM-liiga | 21 | 4 | 7 | 11 | 4 | – | – | – | – | – |
| 2014–2015 | KalPa | SM-liiga | 46 | 4 | 17 | 21 | 8 | 1 | 0 | 0 | 0 | 0 |
| 2015–2016 | Tappara | SM-liiga | 50 | 15 | 18 | 33 | 10 | 14 | 0 | 2 | 2 | 0 | Kanada-malja |
| 2016–2017 | Tappara | SM-liiga | 23 | 2 | 5 | 7 | 6 | – | – | – | – | – |
|  | KalPa | SM-liiga | 31 | 6 | 15 | 21 | 6 | 18 | 2 | 6 | 8 | 2 |
| 2017–2018 | Lukko | SM-liiga | 49 | 13 | 24 | 37 | 45 | 2 | 0 | 0 | 0 | 0 |
| 2018–2019 | Lukko **(A)** | SM-liiga | 60 | 13 | 32 | 45 | 28 | 7 | 3 | 3 | 6 | 4 |  |  |  |  |  |  | MM | 5 | 1 | 1 | 2 | 0 |
| 2019–2020 | Luleå HF | SHL | 45 | 6 | 17 | 23 | 22 | – | – | – | – | – |
| 2020–2021 | Luleå HF | SHL | 35 | 6 | 11 | 17 | 18 | – | – | – | – | – |
|  | HV71 | SHL | 15 | 3 | 1 | 4 | 0 | – | – | – | – | – |
| 2021–2022 | Lukko **(A)** | SM-liiga | 54 | 12 | 31 | 43 | 14 | 7 | 0 | 2 | 2 | 2 |
| 2022–2023 | TPS | SM-liiga | 58 | 11 | 18 | 29 | 18 | 3 | 0 | 1 | 1 | 2 |
| 2023–2024 | KooKoo | SM-liiga | 49 | 17 | 27 | 44 | 49 | – | – | – | – | – |
| 12 kautta | yhteensä | SM-liiga | 521 | 104 | 209 | 313 | 198 | 55 | 5 | 14 | 19 | 10 |
| 2 kautta | yhteensä | SHL | 95 | 15 | 29 | 44 | 40 | – | – | – | – | – |
| 3 kautta | yhteensä | Mestis | 29 | 12 | 26 | 38 | 8 | – | – | – | – | – |

Lähteet
-------

* Arttu Ilomäki The Internet Hockey Databasessa (englanniksi)
* Arttu Ilomäki Eurohockey-sivustolla (englanniksi)
* Arttu Ilomäki *Elite Prospects*. Everysport Media Group AB.  (englanniksi)

### Viitteet

1. ↑  Nyrhinen, Matti: "Rautajätti, 007, Kaapeli" – Leijonat julkaisi pelaajien lempinimet, tunnistatko kuka on kuka? *MTVuutiset.fi*.  26.5.2019. BRATISLAVA:  Telia Company AB. Viitattu 2.6.2019.
2. 1 2 3 4 5 6 7 8 9  Arttu Ilomäki *Elite Prospects*. Everysport Media Group AB.  (englanniksi)
3. ↑  Elite Prospects - Ilves U16 *eliteprospects.com*. Everysport Media Group AB. Viitattu 4.4.2019. (englanniksi)
4. 1 2  Tammilehto, Teemu: Vähäsanainen Ilomäki Tapparan valopilkkuna *Jatkoaika.com*.  21.2.2012. Jatkoaika r.y. Viitattu 16.4.2011.
5. ↑  Elite Prospects - Tappara U18 *eliteprospects.com*. Everysport Media Group AB. Viitattu 4.4.2019. (englanniksi)
6. ↑  Elite Prospects - Tappara U20 *eliteprospects.com*. Everysport Media Group AB. Viitattu 4.4.2019. (englanniksi)
7. ↑  Palosaari, Juha: Jyväskyläläinen jääkiekon oppitunti *Jatkoaika.com*.  5.3.2011. Jatkoaika r.y. Viitattu 20.12.2020.
8. ↑  Tilastot - Liiga *liiga.fi*.  5.3.2011. Jääkiekon SM-liiga Oy. Viitattu 18.2.2012.
9. ↑  Elite Prospects - U20 SM-liiga Stats 2011-2012 *eliteprospects.com*. Everysport Media Group AB. Viitattu 4.4.2019. (englanniksi)
10. ↑  Härkönen, Tuomas; Hietanen, Jarno: Tapparan pelaaja-arvostelut 2011–2012 *Jatkoaika.com*.  14.4.2012. Jatkoaika r.y. Viitattu 16.4.2011.
11. ↑  Tilastot - Liiga *liiga.fi*.  18.2.2012. Jääkiekon SM-liiga Oy. Viitattu 18.2.2012.
12. ↑  LeKin hyökkäysvajeelle paikkausta *Jatkoaika.com*.  6.1.2012. Jatkoaika r.y. Viitattu 18.2.2012.
13. ↑  Petri Vehanen palaa Lukkoon *Jatkoaika.com*.  23.4.2012. Jatkoaika r.y. Viitattu 7.8.2014.
14. ↑  Meritähti, Päivi: Petri Vehanen palaa Rauman Lukkoon *yle.fi*.  23.4.2012. Yleisradio Oy. Viitattu 26.4.2012.
15. ↑  Isotalo, Ilari: Ilomäki Dufvan perässä Raumalle: "Paikka kehittyä" *Jatkoaika.com*.  25.8.2012. Jatkoaika r.y. Viitattu 7.8.2014.
16. ↑  Isotalo, Ilari: Lukon pelaaja-arvioinnit 2012-13: Onnistujia ja isoja pettymyksiä *Jatkoaika.com*.  4.5.2013. Jatkoaika r.y. Viitattu 7.8.2014.
17. ↑  Tappara julkisti joukkueensa - Puistola palaa kirvesrintoihin *Jatkoaika.com*.  20.5.2013. Jatkoaika r.y. Viitattu 7.8.2014.
18. ↑  Elite Prospects - LeKi *eliteprospects.com*. Everysport Media Group AB. Viitattu 4.4.2019. (englanniksi)
19. ↑  KalPan keskushyökkääjäosastolle muutoksia *Jatkoaika.com*.  28.11.2013. Jatkoaika r.y. Viitattu 7.8.2014.
20. ↑  Tappara ja KalPa vaihtoivat senttereitä *Jatkoaika.com*.  3.2.2014. Jatkoaika r.y. Viitattu 7.8.2014.
21. ↑  Koljonen, Juha: KalPan pelaaja-arviot 2013-2014 *Jatkoaika.com*.  30.5.2014. Jatkoaika r.y. Viitattu 7.8.2014.
22. ↑  Tappara käyttänyt Arttu Ilomäen option *tappara.fi*.  8.5.2015. Tamhockey Oy. Viitattu 21.5.2015.
23. ↑  Oinonen, Juha: Ilomäen kypärätemppu siivitti Tapparan voittoon *Jatkoaika.com*.  7.1.2016. Jatkoaika r.y. Viitattu 6.4.2024.
24. ↑  Otteluseuranta *liiga.fi*.  7.1.2016. Jääkiekon SM-liiga Oy. Viitattu 7.1.2016.
25. ↑  Elite Prospects - Tappara *eliteprospects.com*. Everysport Media Group AB. Viitattu 4.4.2019. (englanniksi)
26. ↑  Tappara julkisti uusia hankintoja - Nurmi ja Rantakari kovimmat nimet *Jatkoaika.com*.  12.5.2016. Jatkoaika r.y. Viitattu 12.5.2016.
27. ↑  KalPalle merkittävä vahvistus hyökkäykseen, Arttu Ilomäki palaa Savon sydämeen *kalpa.fi*.  10.12.2016. KalPa Hockey Oy. Viitattu 10.12.2016.
28. ↑  Korkalainen, Jere: JYP kaatui yksilövirheisiin − KalPa pelaa kullasta 26 vuoden tauon jälkeen *Jatkoaika.com*.  15.4.2017. Jatkoaika r.y. Viitattu 6.4.2024.
29. ↑  Otteluseuranta *liiga.fi*.  15.4.2017. Jääkiekon SM-liiga Oy. Viitattu 29.4.2017.
30. ↑  Ilomäki palaa Lukon riveihin *Jatkoaika.com*.  8.5.2017. Jatkoaika r.y. Viitattu 8.5.2017.
31. ↑  Elite Prospects - Lukko *eliteprospects.com*. Everysport Media Group AB. Viitattu 4.4.2019. (englanniksi)
32. ↑  Lukko kiinnitti pistelinkonsa ja kaappasi Ässien suurlupauksen *Jatkoaika.com*.  9.4.2018. Jatkoaika r.y. Viitattu 10.4.2018.
33. ↑  Rauman Lukon kapteenisto kaudella 2018-19! *raumanlukko.fi*.  21.8.2018. Rauman Lukko Oy. Viitattu 21.8.2018.
34. ↑  Elite Prospects - Lukko *eliteprospects.com*. Everysport Media Group AB. Viitattu 4.4.2019. (englanniksi)
35. ↑  Rantalainen, Tero: Arttu Ilomäki lähtee Juhani Tyrväisen joukkuekaveriksi Ruotsiin *Jatkoaika.com*.  25.4.2018. Jatkoaika r.y. Viitattu 7.7.2021.
36. ↑  Matches *championshockeyleague.com*.  19.11.2019. Champions Hockey League (CHL) AG. Viitattu 20.11.2019. (englanniksi)
37. ↑  Isokoski, Riku: Zug päätti tylysti Tapparan ja suomalaisjoukkueiden CHL-kauden – Liigan paikkamäärä uhkaa pudota ensi kaudelle entisestään *Jatkoaika.com*.  19.11.2019. Jatkoaika r.y. Viitattu 20.11.2019.
38. ↑  Koski, Matti: Arttu Ilomäki vaihtaa seuraa Ruotsissa − siirtyy Miska Siikosen seuraksi Jönköpingiin *Jatkoaika.com*.  1.2.2021. Jatkoaika r.y. Viitattu 1.2.2021.
39. ↑  fFreijd, Johan: Uppdatering av truppläget i herrlaget *suomikiekko.com*.  23.4.2021. HV/1 Elitishockey AB. Viitattu 6.4.2024. (ruotsiksi)
40. ↑  Seppä, Lassi: Arttu Ilomäki pukeutuu jälleen ensi kaudella Lukko-nuttuun *Jatkoaika.com*.  29.5.2021. Jatkoaika r.y. Viitattu 7.7.2021.
41. ↑  Seppä, Lassi: Anrei Hakulinen seuraa Heikki Liedestä Lukon kapteenina *Jatkoaika.com*.  7.9.2021. Jatkoaika r.y. Viitattu 7.9.2021.
42. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 19.5.2022. (englanniksi)
43. ↑  Elite Prospects - Lukko *eliteprospects.com*. Everysport Media Group AB. Viitattu 19.5.2022. (englanniksi)
44. ↑  Tallskog, Mika: Arttu Ilomäki siirtyy ensi kaudeksi Raumalta Turkuun *Jatkoaika.com*.  20.5.2022. Jatkoaika r.y. Viitattu 20.5.2022.
45. ↑  Elite Prospects - TPS *eliteprospects.com*. Everysport Media Group AB. Viitattu 1.5.2023. (englanniksi)
46. ↑  Maailmanmestari Arttu Ilomäki KooKoon keskikaistalle *kookoo.fi*.  26.4.2023. KooKoo Hockey Oy. Viitattu 1.5.2023.
47. ↑  KooKoo - Roster, News, Stats & more *eliteprospects.com*. Everysport Media Group AB. Viitattu 6.4.2024. (englanniksi)
48. ↑  Ahlroth, Tapio: KooKoon maalipörssin kakkosen Arttu Ilomäen kauteen mahtuivat korona, influenssa, nenävamma ja käsivamma *kouvolansanomat.fi*.  9.3.2024. Kaakon Viestintä Oy. Viitattu 6.4.2024.
49. ↑  Tilanne 20.12.2020
50. ↑  DEN - FIN (Line Up) *stats.swehockey.se*.  11.4.2019. Svenska Ishockeyförbundet. Viitattu 20.12.2020. (englanniksi)
51. ↑  DEN - FIN (0-1) *stats.swehockey.se*.  11.4.2019. Svenska Ishockeyförbundet. Viitattu 20.12.2020. (englanniksi)
52. ↑  FIN - NOR (7-0) *stats.swehockey.se*.  19.4.2019. Svenska Ishockeyförbundet. Viitattu 20.12.2020. (englanniksi)

Suomen joukkue – Jääkiekon MM-kilpailut 2019
4 Lehtonen (**A**) |
7 Kaski |
12 Anttila (**C**) |
15 Ilomäki |
19 Savinainen (**A**) |
20 Ojamäki |
21 Tyrväinen |
24 Kakko |
25 Rajala |
27 Luostarinen |
28 Jokiharju |
30 Lankinen |
35 Vehviläinen |
40 Lindbohm |
41 Kiviranta |
45 Olkinuora |
50 Koivisto |
55 Ohtamaa |
58 Hakanpää |
65 Manninen |
70 Mikkola |
71 Kuusela |
76 Sallinen |
82 Pesonen |
91 Lammikko |
Valmentaja Jukka Jalonen

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo